Screenshot: You Tube



DOK cijela zemlja danas slavi Dan pobjede i domovinske zahvalnosti, prisjetimo se i jedinog srpskog čelnika koji je zbog zločina nad hrvatskim stanovništvom tijekom Domovinskog rata izrazio iskreno žaljenje i priznao krivicu za počinjena nedjela.

On je Milan Babić, premijer i predsjednik SAO Krajine, a potom i Republike Srpske Krajine, paradržave koje su Srbi osnovali u Hrvatskoj tijekom Domovinskog rata. Bio je jedan od najrakalnijih srpskih političara koji su početkom 90-ih raspirivali plamen rata u Hrvatskoj.



Nakon rata, Babić je postao jedini srpski zločinac koji je pred sudom priznao da je svjesno sudjelovao u progonu nesrpskog stanovništa.

Zbog grižnje savjesti zbog počinjenih zločina, ili nečeg drugog, pristao je svjedočiti pred sudom u Haagu protiv srpskog čelnika Slobodana Miloševića. Na vlastitom suđenju, Babić je izrazio žaljenje zbog zločina koji su počinjeni pozvao Srbe da se okrenu od prošlosti i krenu prema budućnosti.

Tekst se nastavlja ispod oglasa

"Izlazim pred Tribunal s dubokim osjećajem sramote i kajanja. Dozvolio sam sebi sudjelovati u progonu najgore vrste protiv ljudi zato što su bili Hrvati, a ne Srbi. Nevini ljudi su proganjani, istjerani iz svojih kuća i ubijeni. Šutio sam o tome. Sa žaljenjem i boli koje osjećam zbog toga moram živjeti ostatak života. Molim svoju braću Hrvate da oproste braći Srbima. Preklinjem svoj srpski narod da ostavi prošlost iza sebe i okrene se budućnosti gdje će dobro, suosjećanje i pravda olakšati rezultate zla u kojemu sam i sam sudjelovao", rekao je Babić pred sudom.



Sud u Haagu osudio je Babića na 13 godina zatvora iz kojeg nikad nije izašao. Presudio je sam sebi. Oduzeo si je život u zatvorskoj ćeliji u Scheveningenu 2006. godine.